Charles Esimone
Charles Okechukwu Esimone (nke amuru na 31 Disemba 1970) bu onye Naijiria bụrụ kwa ọka mmụta biopharmaceutics na ọgwụ biotechnology nke na-eje ozi ugbua dika osote onye isi oche nke Mahadum Nnamdi Azikiwe, Nigeria.  Ọ bụ onye prọfesọ izizi nke ọgwu microbiology na ndịda-ọwụwa anyanwụ nke ala Naijiria.

Mmalite ndụ na agụmakwụkwọ 
Esimone sitere na Akwaeze nke dị na Anaocha LGA nke Anambra Steeti a mụrụ ya na 31 Disemba 1970 na Tiko, Cameroon .  Ọ gara ụlọakwụkwọ praịmarị St Joseph's nke dị na Tiko, Cameroon site na 1976 ruo 1982  wee gaa na kọleji St. Joseph  nke dị na Sasse, Buea n'ala Cameroon ebe ọ nwetara nzere siniọ sekọndri n'afọ 1987. E

Ọrụ ọkachamara 
Esimone malitere ọrụ ya dị ka onye na-ahụ maka ọgwụ internee wee mechaa bụrụ onye nkuzi laabu na ngalaba nke ọgwụ na Mahadum Nigeria. Ọ ghọrọ ọka mmụta nke biopharmaceutics na ọgwụ microbiology na afọ iri atọ na asaa (37years) ma bụrụ Dean nke mbu na Ngalaba Pharmaceutical Sciences, na kampus Agulu nke Mahadum Nnamdi Azikiwe.   O jekwara ozi afọ abụọ ugboro abụọ dị ka osote Vice-Chancellor (Academic) nke Mahadum ahụ.   

Ọ bụ onye nyocha nwere akwụkwọ karịrị otu narị n'ọnwa Mee n'afọ 2019 ka a họọrọ ya dịka onye nke iri na asatọ na mmadụ iri abụọ na asatọ ndi ọkachamara kachasị ebipụtara na Nigeria.  Ọka mmụta Esimone bụkwa onye isi ụlọ ọrụ Confucius Institute nke Mahadum Nnamdi Azikiwe.  Na 14 Mee 2019, a họpụtara ya ka ọ bụrụ Vice Chancellor ọhụrụ nke Mahadum Nnamdi Azikiwe. 

Ọ bụ onye nhazi steeti nke ọgbakọ Deeper Life Campus Fellowship, na Anambra Steeti nakwa onye otu, BOT (Board of Trustees) nke Anchor University, Lagos.

Ihe nrite na nnabata 
Ọkammụta Esimone bụ onye natagoru ọtụtụ ihe nrite.   Ha gụnyere:

 Mmekọrịta Alexander von Humboldt na Germany (2003-2005) 
 Ọkachamara nleta na Mahadum Pittsburgh, (2007-2008) 
 Onyinye asọmpi ADI Bright maka onye nyocha ihe ọhụrụ nke Africa kacha mma, South Africa (2009)
 Ọkachamara sayensị na-eto eto (na-anọchite anya Nigeria) na Nzukọ Kwa Afọ nke "Summer Davos", Tianjin, China (2010) 
 CV Raman Senior Fellowship, India (2013)
 Onye otu ụlọ akwụkwọ sayensị nke Naijiria (2017) 
 Onye otu Governing Council of the Pharmacists Council of Nigeria,  Nnamdi Azikiwe University na Nanomedicine Society of Nigeria.
 Onye isi ala mbụ nke otu Nanomedicine Society of Nigeria 
 Onye natara onyinye dị iche iche nke mba anyi na nke mba ofesi na onye nyocha nke ọtụtụ akwụkwọ akụkọ mba na nke mba ụwa.
 Onye otu ọtụtụ ndị ọkachamara gụnyere Global Young Academy  na American Society for Cell biology

Edensibia 

Mmadụ ndi di ndụ